**Výzva na predkladanie ponúk**

pre zákazku s nízkou hodnotou podľa § 117 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

**1. Verejný obstarávateľ:**

Názov verejného obstarávateľa: Mesto Stupava

Sídlo: Hlavná 1/24, 900 31 Stupava

Štatutárny zástupca: Mgr. Peter Novisedlák, MBA

IČO: 00 305 081

DIČ: 2020643724

Kontaktná osoba (meno a priezvisko): PhDr., Ing. Peter Fischer

tel. č. kontaktnej osoby: 02 / 6020 0923

e-mail kontaktnej osoby: peter.fischer@stupava.sk

adresa hlavnej stránky verejného obstarávateľa /URL/: <https://www.stupava.sk/>

**2. Zatriedenie obstarávacieho subjektu podľa zákona:**

Verejný obstarávateľ podľa § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

**3. Názov zákazky podľa verejného obstarávateľa:** Aku záhradné vybavenie

**4. Druh zákazky:** Tovar

**5. Hlavné miesto dodania tovaru:** Hlavná 1/24, 900 31 Stupava

**6. Výsledok verejného obstarávania (typ zmluvy, lehota na realizáciu zákazky, platobné podmienky):**

* výsledkom verejného obstarávania bude objednávka s lehotou dodania **najneskôr do 25.01.2022**
* splatnosť faktúry je minimálne 30 kalendárnych dní odo dňa doručenia vecne a formálne správne vystavenej faktúry odberateľovi.

**7. Opis predmetu zákazky:** Predmetom zákazky je dodanie tovaru:

- 1 ks - Akumulátorová kosačka

- 1 ks - Akumulátorová píla

- 1 ks - Akumulátorový vyžínač

- 1 ks - Akumulátorové dúchadlo

- 4 ks – Batéria kompatibilná s položkami vymenovanými vyššie

- 1 ks – Nabíjačka pre batérie uvedené vyššie

Špecifikácia predmetu zákazky je v prílohe č. 3 tejto výzvy.

**8. Spoločný slovník obstarávania:**

16160000-4 - Rôzne záhradnícke potreby;

16310000-1 - Kosačky;

31440000-2 - Batérie;

43830000-0 - Mechanické náradie

**9. Predpokladaná hodnota zákazky v EUR bez DPH:**

9.1 Verejný obstarávateľ stanovil hodnotu zákazky v rozpočte projektu nasledovne: **1.500,00 EUR bez DPH (1.800,00 EUR s DPH)**

9.2 Predpokladaná hodnota zákazky bude určená týmto prieskumom (určenie predpokladanej hodnoty a určenie úspešného uchádzača bude realizované jedným prieskumom trhu), pričom prieskum trhu je nástrojom na určenie predpokladanej hodnoty zákazky v zmysle § 6 ods. 1 ZVO.)

**10. Hlavné podmienky financovania a platobné dojednania:**

Predmet zákazky bude spolufinancovaný z fondov EÚ. Operačný program ľudské zdroje

**11. Podmienky účasti:**

Verejný obstarávateľ stanovil nasledujúce podmienky účasti týkajúce sa osobného postavenia:

- **§ 32 ods. 1 písm. e) ZVO** – uchádzač preukáže, že je oprávnený dodávať tovar, uskutočňovať stavebné práce alebo poskytovať službu. Verejný obstarávateľ si uvedenú podmienku účasti overí sám prostredníctvom systému oversi.sk

- **§ 32 ods. 1 písm. f) ZVO** – uchádzač preukáže, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Uchádzač preukáže splnenie podmienky účasti predložením čestného vyhlásenia vyplnením Prílohy č. 2.

**12. Kritérium na vyhodnotenie ponúk a pravidlá ich uplatnenia:**

12.1 Verejný obstarávateľ vyhodnotí predložené ponuky podľa nasledujúceho kritéria:

**Najnižšia cena za celý predmet zákazky vrátane DPH**

Cena za predmet zákazky je pre verejného obstarávateľa konečná, maximálna, nemenná a zahŕňa všetky náklady akokoľvek súvisiace s dodaním predmetu zákazky, a to vrátane dopravy.

12.2 Navrhovanú cenu je potrebné zaokrúhliť na 2 des. miest/-a. Ak uchádzač predloží cenu na viac ako určený počet desatinných miest, bude jeho cena zaokrúhlená v zmysle všeobecných platných pravidiel o zaokrúhľovaní (t.j. od číslice 5 - vrátane sa bude zaokrúhľovať smerom nahor). Uvedená podmienka sa vzťahuje na uchádzačom zadávané Jednotkové ceny, Celkové ceny na položky a Celkovú cenu za predmet zákazky.

12.3 Za úspešnú bude označená ponuka s najnižšou predloženou cenou za celý predmet zákazky v EUR s DPH.

12.4 Na základe kritérií na vyhodnotenie ponúk bude identifikovaný úspešný uchádzač, ktorému verejný obstarávateľ oznámi, že uspel a s ktorým uzatvorí zmluvný vzťah.

Neúspešným uchádzačom verejný obstarávateľ zašle informáciu o výsledku vyhodnotenia ponúk, s informáciou, že neuspeli a s uvedením dôvodu.

12.5 Uchádzačom, ktorí predložia svoje ponuky, v prípade neúspešnej ponuky, nevzniká žiadny nárok na úhradu nákladov, ktoré mu vznikli s prípravou a doručením ponuky.

12.6 Ak bola predložená viac ako jedna ponuka, verejný obstarávateľ vyhodnocuje splnenie požiadaviek na predmet zákazky a splnenie podmienok účasti po vyhodnotení ponúk na základe kritériá na vyhodnotenie ponúk, a to iba v prípade uchádzača, ktorý sa umiestnil na prvom mieste v poradí. Ak dôjde k vylúčeniu tohto uchádzača, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Uvedené pravidlá nevylučujú, aby verejný obstarávateľ vyhodnotil splnenie požiadaviek na predmet zákazky a splnenie podmienok účasti v prípade všetkých uchádzačov, ktorí predložili ponuku.

**13. Lehota na predkladanie ponúk uplynie dňa: 11.01.2022 do: 10:00 hod.**

Na ponuku predloženú po uplynutí lehoty na predkladanie ponúk verejný obstarávateľ nebude prihliadať.

**14. Spôsob a miesto na predloženie ponúk:** Uchádzač predloží ponuku elektronicky spôsobom určeným funkcionalitami EKS v profile zákazky zverejnenom na Elektronickej tabuli EKS.

**15. Požadovaný obsah ponuky:**

- Vyplnená Príloha č.1 – Cenová ponuka

- Vyplnená Príloha č. 2 – Čestné vyhlásenie uchádzača

Dokumenty, ktoré uchádzač podpisuje musia byť podpísané osobou oprávnenou konať v mene uchádzača. V prípade, ak sú dokumenty v ponuke podpísané osobou inou ako je štatutárny orgán alebo člen štatutárneho orgánu, verejný obstarávateľ požaduje predložiť splnomocnenie pre zástupcu uchádzača, ktorý je oprávnený konať v mene uchádzača v záväzkových vzťahoch.

Prílohy, v ktorých sa vyžaduje podpis uchádzača predloží uchádzač podpísané elektronicky alebo ako sken listinne vyhotovených a podpísaných dokumentov, príp. ich zaručenú konverziu.

**16. Vyhodnotenie ponúk:**

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predložených dokladov.

Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom elektronicky. Verejný obstarávateľ bude úspešného uchádzača kontaktovať prostredníctvom elektronickej pošty ihneď po vyhodnotení.

**17. Jazyk, v ktorom možno predložiť ponuky:**

Štátny jazyk, slovenský jazyk (alebo český jazyk)

**18. Zákazka sa týka projektu / programu financovaného z fondov EÚ:**

18.1 Názov projektu: Posilnenie biodiverzity a ekologickej siete na území rieky Moravy prostredníctvom manažmentu biotopov a environmentálnej výchovy (zvyšovania povedomia) v eko-centrách

18.2 Názov programu: Interreg V-A Slovenská republika – Rakúsko

18.3 Kód: 305021Q904

**19. Dátum zaslania výzvy na predkladanie ponúk: 31.12.2021**

**Prílohy:**

Príloha č. 1 - Cenová ponuka

Príloha č. 2 – Čestné vyhlásenie uchádzača

Príloha č. 3 – Technická špecifikácia